A group of people posing for a photo

Description automatically generated **23.9.21**

**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**

**Δευτέρα 11/10**

**Επεισόδιο 942**

Ο Τουφάν είναι αποφασισμένος να γίνει πάλι οικογένεια με τη Ζουλιντέ κάτι που η Ζουλιντέ δεν το επιθυμεί σε καμία περίπτωση. Η Αλέβ λέει στη Λεμάν πως ο Τουφάν είναι ο πρώην σύζυγος της Ζουλιντέ. Η Χουμεϊρά θυμάται το μωρό, που έχασε και είναι πολύ λυπημένη. Η Ράνα πιέζει τον Κερέμ να κάνουν μια συμφωνία μιας και είναι μέτοχος της εταιρίας πλέον και απαιτεί να την αποδεχθούν. Στη συνέχεια, η Ράνα επισκέπτεται τον Μαχίρ στο γραφείο του και είναι βέβαιο πως έχει κάποιο νέο σχέδιο. Ο Κερέμ είναι θυμωμένος εξαιτίας της κατάστασης, που έχει δημιουργηθεί με τη Ράνα και σκέφτεται να αλλάξει τα επιχειρηματικά του σχέδια. Ο Κερέμ θέλει να χειριστεί την κατάσταση χωρίς να μάθει κάτι η Χουμεϊρά γιατί θα αναστατωθεί και θέλει να την προστατεύσει. Η Χουμεϊρά όμως μαθαίνει τι συμβαίνει στην εταιρία και κατηγορεί τον εαυτό της για τα προβλήματα που αντιμετωπίζει η οικογένειά της. Η Ασλί μένει μαζί με τη Μελέκ επειδή ξέχασε τα κλειδιά του σπιτιού της στο σχολείο και η Ελίφ χαίρεται πολύ για αυτό. Ένας άνθρωπος της Ματσιντέ φτάνει στο σπίτι αναζητώντας την Σερτσέ και η Ασλί, που τον υποδέχεται, δεν καταλαβαίνει αρχικά τι συμβαίνει. Στη συνέχεια συνειδητοποιεί πως ο άντρας μιλάει για τη Μελέκ και την Ελίφ αλλά ακόμα δεν καταλαβαίνει γιατί αποκαλεί Σερτσέ τη Μελέκ. Η Ασλί όμως δεν προδίδει τη φίλη της…

**Τρίτη 12/10**

**Επεισόδιο 943**

Η Χουμεϊρά κατηγορεί τον εαυτό της επειδή εξαιτίας της παρουσίας της Ράνα στην εταιρία, ο Κερέμ αναγκάζεται να αλλάξει τα επαγγελματικά του σχέδια. Ο Λεβέντ και η Χουμεϊρά πηγαίνουν στην παραλία και η Χουμεϊρά βλέπει εκεί τη Ράνα, τη γυναίκα που της έκλεψε τον άντρα και τώρα αποτελεί απειλή για την οικογενειακή επιχείρηση. Η Χουμεϊρά επιστρέφει σπίτι και ζητάει από τον Κερέμ να μην αλλάξει τα επαγγελματικά σχέδια του, δεν θέλει η εταιρία να ζημιωθεί εξαιτίας της Ράνα. Η Μελέκ και η Ελίφ το σκάνε από έναν κακό άντρα. Η Ασλί αναρωτιέται τι συμβαίνει. Η Μελέκ και η Ελίφ μένουν το βράδυ σε ένα ερειπωμένο σπίτι, που βρίσκουν καταφύγιο. Το επόμενο πρωί ένας άντρας τις ακολουθεί. Η Ματσιντέ αρχίζει να ξεχνάει πράγματα και πληροφορίες καθώς πάσχει από τη νόσο Αλτσχαϊμέρ…

**Τετάρτη 13/10**

**Επεισόδιο 944**

Ο Κερέμ για το καλό της εταιρίας υποκύπτει στις απαιτήσεις της Ράνα. Η Ράνα νιώθει νικήτρια προς το παρόν αλλά ο Κερέμ ορκίζεται να πάρει εκδίκηση για όσα υπέφερε η αδελφή του εξαιτίας της Ράνα. Η Χουμεϊρά όμως δεν είναι πια αδύναμη, όπως στο παρελθόν και το δείχνει στη Ράνα όταν το συναντάει. Η Μελέκ και η Ελίφ προσπαθούν να γλυτώσουν από έναν άντρα, που τις κυνηγά. Η Ασλί προσπαθεί να τις βρει και πηγαίνει στο αστυνομικό τμήμα αλλά εκεί δοκιμάζει μια μεγάλη έκπληξη όταν αναφέρει το όνομα της Μελέκ. Μετά από αυτή την αποκάλυψη, θα συνεχίσει η Ασλί να υποστηρίζει τη Μελέκ; Ο Σαφάκ είναι ενθουσιασμένος επειδή έκλεισε τραπέζι σε ένα εστιατόριο για εκείνον και τη Ζουλιντέ. Θέλει εκεί να της κάνει πρόταση γάμου. Η Αλέβ όμως το ακούει και συναντάει τον Τουφάν. Τα πράγματα ίσως να μην εξελιχθούν όπως ονειρεύεται ο Σαφάκ…

**Πέμπτη 14/10**

**Επεισόδιο 945**

Η Αλέβ φροντίζει τον Εμιρχάν καθώς η Ζουλιντέ έχει να τακτοποιήσει μια δουλειά, όπως της λέει. Η Αλέβ όμως ξέρει που σκοπεύει να πάει η Ζουλιντέ και έχει ένα άσχημο σχέδιο για εκείνη. Συναντάει τον Τουφάν και του λέει πως θα τον πάει κάπου. Στο σπίτι όπου εργάζεται η Μελέκ ως καθαρίστρια, τα αφεντικά της ζητούν να τους σερβίρει καθώς θα έρθουν κάποιοι καλεσμένοι. Όταν οι καλσμένοι φτάνουν, προσβάλλουν τη Μελέκ και εκείνη το υπομένει. Σε ένα εστιατόριο στην παραλία, ο Σαφάκ έχει κάνει ετοιμασίες γιατί πρόκειται να κάνει επίσημα πρόταση γάμου στη Ζουλιντέ. Η Αλέβ

πηγαίνει εκεί τον Τουφάν και εκείνος βλέπει τον Σαφάκ και τη Ζουλιντέ να κάθονται μαζί σε ένα ρομαντικό τραπέζι. Ο Τουφάν γίνεται έξαλλος. Η Ζουλιντέ ζητάει από τον Σαφάκ λίγο χρόνο για να απαντήσει καθώς πρέπει να μιλήσει πρώτα με τον Εμιρχάν. Ο Σαφάκ δείχνει κατανόηση και το δέχεται. Η Ζουλιντέ μιλάει στον Εμιρχάν για την πρόταση του Σαφάκ και εκείνος ενθουσιάζεται. Η Χουμεϊρά κάνει τις απαραίτητες ετοιμασίες για τον καλεσμένο τους αλλά η Κιγιμέτ συνεχώς επεμβαίνει, γεγονός που την ενοχλεί πολύ. Η Ασλί προσφέρει τη βοήθειά της ώστε η Ελίφ να ξεκινήσει σχολείο. Η Ράνα ταλαιπωρεί τη Μπιρτσέ και της ζητάει να ετοιμάσει έναν νέο φάκελο σχετικά με μια εργασία, που της είχε αναθέσει…

**Παρασκευή 15/10**

**Επεισόδιο 946**

Η Μπιρτσέ περνάει δύσκολες ώρες στη δουλειά εξαιτίας της Ράνα. Ο Ακίν προσφέρεται να τη βοηθήσει. Η Ζουλιντέ αποφασίζει να συναντήσει τον Σαφάκ για να συζητήσουν κάποια σημαντικά θέματα. Ο Τουφάν μπαίνει στο δρόμο της και την απειλεί πως θα σκοτώσει τον Σαφάκ αλλά και τον Εμιρχάν, αν παντρευτεί τον Σαφάκ. Η Ζουλιντέ τρομοκρατείται από τις απειλές και την παράλογη συμπεριφορά του. Η Μελέκ περνάει δύσκολες ώρες στη δουλειά της επειδή η κυρία του σπιτιού της συμπεριφέρεται υποτιμητικά, ακόμα και μπροστά σε κόσμο. Η Μελέκ δεν μπορεί να ανεχθεί άλλο αυτή τη συμπεριφορά και παραιτείται. Στην έπαυλη όλα είναι έτοιμα για να υποδεχθούν τον Μαχίρ. Εκείνος υποκρίνεται και κανείς δεν καταλαβαίνει πως η Κιγιμέτ είναι η μητέρα του και πως στόχος τους είναι καταστρέψουν την οικογένεια Χακτανίρ…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

Γραφείο Τύπου & Επικοινωνίας